# Kitöltési útmutató a felhasználó változás bejelentő formanyomtatványhoz

- 1. Amennyiben a felhasználó/díjfizető személyében változás történik, a felek kötelesek azt a változástól számított 15 napon belül Társaságunk részére írásban bejelenteni. A bejelentés elmulasztása, vagy késedelmes bejelentése esetén felmerülő vitás kérdéseket a feleknek egymás között kell rendezniük.
- 2. A felhasználónak/díjfizetőnek a változás bejelentő formanyomtatványhoz (a továbbiakban: nyomtatvány) csatolnia szükséges a változás okát igazoló dokumentumot, pl.: adásvételi szerződés első és utolsó oldala, vagy 60 napnál nem régebbi tulajdonilap másolat, vagy bérleti szerződés.
- 3. Elhunyt felhasználó/díjfizető esetén a nyomtatványhoz csatolni szükséges a halotti anyakönyvi kivonatot. Emellett a hagyatékátadó végzést vagy az ingatlan tulajdonilap másolatát. Elhunyt felhasználó/díjfieztő esetében, amennyiben a törvényes örökös az új bejelentkező a változás időpontja minden esetben a tárgyhót követő hónap elseje.
- 4. Minden esetben szerepelnie kell a nyomtatványon a következő adatoknak (természetes személy változása esetén): felhasználási hely címe, melegvízóra gyári száma, melegvízóra állása egész számra kerekítve (ez alól kivételt képez az a felhasználási hely, melyben nincs melegvízóra), a használati melegvíz részfizetés egész számra kerekítve, a változás időpontja, illetve a bejelentkezőre vonatkozó adatok. A nyomtatványt a kijelentkezőnek és a bejelentkezőnek is aláírásával kell ellátnia. Meghatalmazott esetén a nyomtatványhoz csatolni szükséges az érvényes meghatalmazást is. Meghatalmazás minta letölthető Társaságunk honlapjáról. (https://dhrt.hu/letoltheto-nyomtatvanyok/)
- 5. Jogi személy esetében az egyéb felhasználókra vonatkozó nyomtatvány kitöltése szükséges. Illetve a 4. pontban felsoroltakon túl az adószám, a cégjegyzékszám és a képviselő megadása is kötelező.
- 6. Adatváltozás esetében felhasználási hely címe, illetve „F” kezdetű kódja és a felhasználó/díjfizető „U”kezdetű kódján kívül csak a megváltozott adatot/adatokat szükséges rögzítenie a bejelentkezőre vonatkozó részben. Aláírni csak a bejelentkező díjfizető megjelölésnél kell.
- 7. A számlát minden hónap első munkanapján készíti Társaságunk. Ennek megfelelően nyomtatványt a tárgyhónap utolsó munkanapján 12:00-ig tudunk befogadni. Az ezután érkező nyomtatványok feldolgozása a tárgyhónapot követő hónapban történik meg. Számlakorrekciót a fentiek alapján a következő hónapban készítünk és küldjük meg a megadott címre.
- 8. A nyomtatvány 2. oldalán történő adatkezelési hozzájárulás megadása lehetővé teszi az elektronikus elérhetőségek (telefon, email) útján történő kapcsolattartást, kommunikációt.

Nyomtatványon szereplő fogalmak:

- • • a használati melegvíz részfizetés: A havonta elfogyasztott melegvíz becsült mértéke. Megadható 0 is, viszont ilyen esetben az éves elszámolásnál nem kerül jóváírásra részfizetés.
- • a túlfizetések jóváírását kérem: túlfizetés, illetve elszámolásból eredő többlet a távhőszolgáltatási számlába kerül jóváírásra, így csökkentve annak összegét.
- • a túlfizetések visszautalását kérem: túlfizetés, illetve elszámolásból eredő többlet visszautalásra kerül a felhasználó/díjfizető értesítési címére. A csoportos beszedési megbízással fizetőknek bankszámlára kerül visszautalásra.